  Виталий Пронин 19-тӥ но 20-тӥ оштолэзе «LesPartisans» театр возьматоз «Колбаса. Фрагменты» спектакль удмурт гуртысь улон сярысь.Пьесалэн авторез Валерий Шергин гуртоослэсь кусыпъёссэс, кылдэм югдурез но шуг-секытъёсты ас сяменыз, пӧртэм амалъёсты кутыса, возьматыны турттэ. Кылсярысь, тужгес тунсыкоез, куке сцена огдыре пӧрме коркаысь висэтлы, собере декораци будэтэмен – гидлы, нош шудӥсьёс, адӟытонэз дугдытытэк, рользэс азьланьто.Спектакльын Шергин гурт сюанэз возьматон борды басьтӥське – удмурт йылолэз чеберъятэк, сыӵеен, кыӵе со ӵем дыръя улонын пӧрме – мултэс юыны вуттэмъёслэн выросъёссы пыр возьматэмын. Вераны кулэ, спектакль лемлет «суредъёстэк», небыт кылъёстэк пуктэмын - соин ик кинлы ке интыосын чурытгес но йӧтоз.Но та «Колбаса. Фрагменты» уж «Les Partisans» театрлэн репертуареныз тодмо луись калыклы огдышем потоз – таӵе аспӧртэмлыко адӟытонъёсын ик висъяське «Les Partisans» шаерысьтымы классической театръёслэсь. Теги: LesPartisans театр  